|  |  |
| --- | --- |
|  | Dato: 02.03.2021 |

|  |  |
| --- | --- |
|  | Unntatt offentlighet  Off.l § 13/Fvl. § 13,1 Taushetspl./pers. forhold |

|  |  |  |
| --- | --- | --- |
| **Saksbehandler:** | **Vår ref.:** | **Deres ref.:** |
| Maria Thorvaldsen | 21/10545/ 19/4229 |  |

|  |  |
| --- | --- |
| MØTETS TITTEL | Samarbeidsutvalget |
| STED: | Teams |
| DATO: | Mandag 01.03.21 |
| TIDSRAMME: | Kl. 18.30 – kl. 20.00 |
| TIL STEDE: | Michelle Flåten Barosen (elevrepr), Ivar Jacobsen (elevrepr), Helga Håland (lærerrepr), Taran Undrum (lærerrepr), Fred O. Johansen (foreldrerepr), Jan Kåre Kjellesvik (politisk repr), Elin A. Ringdal (prosjektleder Nye Fagerheim skole), Arild Gylthe (brukerkoordinator i prosjektet Nye Fagerheim skole) og Maria Thorvaldsen (rektor) |
| MELDT FORFALL: | Anita Wegger (øvrige ansatte) |
| MØTEANSVARLIG: | Fred O. Johansen (leder SU) |

## Referat

### Nye Fagerheim skole – tre alternative løsninger v/prosjektleder Elin A Ringdal

Elin redegjorde for prosjektets historikk, status i dag og tre ulike alternativer for Nye Fagerheim skole, jf vedlagt dokument. Elin svarte ut spørsmål fra deltakerne i møtet. Etter denne delen av møtet, forlot Elin og Arild møtet.

### Innstilling fra SU angående de alternative løsningene for Nye Fagerheim skole

* Alternativ 1 – vedtatt ramme

Dette alternativet vil gi ett klasserom per trinn, i tillegg til noen grupperom. Alternativet vil gi en vesentlig reduksjon i læringsarealer. Skolen vil miste viktige funksjoner som bibliotek, musikkrom og tekstilrom. I tillegg viser skissen en reduksjon i kontorfasiliteter. Su mener at det er uheldig å bygge en helt ny skole uten disse funksjonene. Å se for seg at naturfagrommet skal kombineres med både bibliotek, musikkrom og tekstilrom blir mer enn utfordrende. Biblioteket er en motpol mot mye av den digitale læringen i dag. Det er viktig at elevene får møte en læringsarena som fremmer leseglede, invitere til lesing og hvor de får utviklet leseferdigheten. Et musikkrom er viktig av flere grunner, forskning peker på at barn som har et godt forhold til musikk, har tilgang på musikk, eventuelt spiller et instrument gis en positiv nevrologisk effekt (Forskning.no, Marte Dæhlen, tirsdag 23. februar 2021). Med dette alternativet vil et viktig samlingsrom for hele skolen med scene utelates, dette er synd, da skolen har flere fellessamlinger for alle ved skolen gjennom hele skoleåret. Uteområdet blir vesentlig mindre, da parkeringsplassen til skolen blir lagt på et område som er tiltenkt lek og aktivitet for elevene. Su synes også det er viktig å ivareta interessene til Fagerheim og Falkensten skolekorps, som har sine øvingsfasiliteter i skolebygget. Su mener at alternativ 1 ivaretar ikke det en fremtidsrettet skole krever av alternative/supplerende læringsarealer.

* Alternativ 2 – Forprosjekt fra samspill

Dette alternativet ser Su på som et meget godt alternativ for Nye Fagerheim skole. Det ivaretar ett klasserom og grupperom per trinn, i tillegg til supplerende læringsarealer som; mat og helse, bibliotek, musikkrom, tekstilrom, naturfagrom og sløydrom. Alternativet sikrer også helsesykepleier gode og sentrale lokaliteter. Su liker godt hjerterommet som er planlagt i dette alternativet, det gir mulighet for å samle hele skolen til de årlige samlingene som vi har ved skolen. I dette alternativet er parkeringsplassen flyttet bort fra utendørsarealene til elevene, som gir økt mulighet for lek og aktivitet. Dette vil også gi skolen mulighet til å beholde planlagt akebakke, som spesielt er et sterkt ønske fra elevrådet ved skolen. Su mener at dette alternativet er godt rustet for å ivareta intensjonen i fremtidens skole. I tillegg ivaretas også skolekorpsets behov for øvingsarena ved at musikkrommet består.

* Alternativ 3 – Opprinnelig skisseprosjekt

Su synes at dette alternativet innehar spennende arkitekturiske løsninger og ideer, både innendørs og utendørs. Medlemmene i Su likte godt dette skisseforslaget da det i sin tid ble presentert, men er innforstått med at denne løsningen ble for kostbar. Alternativet ivaretar det fremtidens skole vil kreve og er et godt forslag.

***Konklusjon og innstilling fra Samarbeidsutvalget ved Fagerheim skole:***

Su anbefaler og ønsker seg alternativ 2 til nye Fagerheim skole. Å ha en framtidsrettet skole er avgjørende for attraktiviteten i bygda, men også for trivsel, opplevelsen av relevant opplæring, motivasjon, engasjement og rekruttering av gode lærere.

### Innspill fra elevrådsrepresentantene i SU

Elevene ønsker å legge frem de ulike skisseforslagene til elevene ved Fagerheim skole, for så å komme med et eget innspill. Innspillet vil bli vedlagt endelig referat.

Innspill til dette referatet bes om innen 8. mars 2021.

Maria Thorvaldsen

referent

| Kopi til: |
| --- |
|  |